 மொழியப்படும் = சொல்லப்படும்.  பொழிப்புரை சொல்லானது சநுக்கிரகமும் சங்கதமும் அவப்பிரபஞ்சநமும் பாகதமும் ஆகிய நான்குவகையாம் என்று சொல்லப்படும்.  சநுக்கிரகம் முதலிய நான்கும் வடசொற்கள். 142. சநுக்கிரகஞ் சங்கதந் தேவர்மொழி யென்ப. (02) () சநுக்கிரகம் சங்கதம் தேவர் மொழி என்ப.  பவாநந்தர் உரை இஃது மேற்கூறப்பட்ட நான்கனுள் சநுக்கிரகம், சங்கதம் என்னும் இரண்டும் இன்னார்க்கு ஆகும் என்பது உணர்த்துகின்றது.  பதவுரை சநுக்கிரகம் சங்கதம் = சநுக்கிரகம், சங்கதம் என்னும் இரண்டும்,  தேவர் மொழி என்ப = தேவர்மொழிகளாம் என்று சொல்லுவர் புலவர்.  பொழிப்புரை சநுக்கிரகம் சங்கதம் என்னும் இவ்விரண்டும் தேவர்மொழிகளாம் என்று சொல்லுவர் புலவர்.